text: বিশ্বনাথে চাঞ্চল্যকর গণধর্ষণ মামলায় যুবক গ্রেফতার | 536063|| Bangladesh Pratidin
  প্রকাশ : ৫ জুন, ২০২০ ১৭:৪৫
  সিলেটের বিশ্বনাথ উপজেলায় ঈদের রাতে চাঞ্চল্যকর গণধর্ষণ মামলার এক আসামিকে গ্রেফতার করেছে র‌্যাপিড এ্যাকশন ব্যাটালিয়ন (র‌্যাব)। তার নাম মো. আফিজ (৩০)।
  সুনামগঞ্জের ছাতক উপজেলা সদর থেকে তাকে আটক করা হয়। সে বিশ্বনাথ উপজেলার লামাকাজি ইউনিয়নের বশিরপুর গ্রামের আবদুল মিয়ার ছেলে। এ তথ্য নিশ্চিত করেছেন র‌্যাব-৯ এর এএসপি (মিডিয়া) ওবাইন। গ্রেফতারের পর তাকে বিশ্বনাথ থানায় হস্তান্তর করা হয়েছে বলেও জানান তিনি।
  প্রসঙ্গত, গেল ঈদুল ফিতরের রাতে উপজেলার লামাকাজী ইউনিয়নের মাহতাবপুর এলাকায় সহযোগীদের নিয়ে নিজ প্রেমিকাকে গণধর্ষণ করে স্থানীয় বশিরপুর গ্রামের আশিক মিয়ার ছেলে মিজান (২০)। এ ঘটনায় ভিকটিমের পিতা মিজান ও তার সহযোগী ইমন আহমদ জমিস, আফিজ ও আরও ২-৩জনকে অজ্ঞাত রেখে থানায় মামলা দেন।